

# Üllés Nagyközségi önkormányzat

 *6794 Üllés, Dorozsmai út 40.*

 *62/282-122*

 *62/582-050,* *: hivatal@ulles.hu*

*Tárgy: 2015. évi nyári gyermekétkeztetés*

**Üllés Nagyközségi Képviselőtestület**

*Ü l l é s*

*Tisztelt Képviselőtestület!*

Magyarország 2015. évi központi költségvetéséről szóló 2014. évi C. törvény foglaltak értelmében idén pályázniuk kell a települési önkormányzatoknak a rendszeres gyermekvédelmi kedvezményben részesülő gyermekek ingyenes nyári étkeztetése támogatásához.

Támogatást azok a települési önkormányzatok igényelhetnek, amelyek vállalják, hogy a nyári időszakban folyamatosan, legalább 43, legfeljebb 53 munkanapon keresztül napi egyszeri meleg étkezést biztosítanak a rászoruló gyermekek számára.

2015-ben a nyári gyermekétkeztetés június 16-a és augusztus 28-a között zajlik.

A települési önkormányzatoknak a nyári gyermekétkeztetéshez nyújtott támogatás feltételrendszere az alábbi:

* A leghátrányosabb települések valamennyi rászoruló gyermek után pályázhatnak támogatásra önerő nélkül is.
* A hátrányos helyzetű települések (köztük Üllés is) önerő nélkül, a rászoruló gyermekek 55 %-a után pályázhatnak támogatásra, azon túl az önerőből támogatott gyermekekkel megegyező gyermek után.
* A fenti két kategóriába nem tartozó települések önerő nélkül csak a rendszeres gyermekvédelmi kedvezményben részesülő gyermekek 30 %-a után pályázhatnak támogatásra, azon túl az önerőből támogatott gyermekekkel megegyező számú gyermek után.

Az igényelhető támogatás 1 rászoruló gyermekre jutó napi összege a tavalyival megegyező, 440 Ft.

Az igényeket – a településen élő rászoruló gyermekeket nevelő családok körében - a települési önkormányzat jegyzője a gyermekjóléti szolgálat közreműködésével méri fel.

A pályázat benyújtása május 7-e, éjfél.

A támogatási döntés június 3-ig születik meg, melyről a hatóság június 8-ig értesíti az önkormányzatokat.

A fentiekre figyelemmel az alábbi határozati javaslatot teszem:

**H A T Á R O Z A T-i JAVASLAT**

1)Üllés Nagyközség Képviselőtestülete Magyarország 2015. évi központi költségvetéséről szóló 2014. évi C. törvényben foglaltak értelmében a 2015. évi nyári gyermekétkeztetés biztosítására támogatási igényt nyújt be a Magyar Államkincstárhoz.

2) Az önkormányzat a gyermekétkeztetési program során szükséges önerőt az önkormányzat 2015. évi költségvetésében biztosítja.

3) A Képviselőtestület megbízza Nagy Attila Gyula polgármestert és Dr. Sugár Anita jegyzőt a támogatási igény benyújtásával kapcsolatos intézkedések megtételével.

Határidő: 2015. május 7.

Felelős: Nagy Attila Gyula polgármester

 dr. Sugár Anita jegyző

Üllés, 2015. április 27.

Nagy Attila Gyula

polgármester